**A VILÁG EGYIK LEGNAGYOBB POP SZUPERSZTÁRJA, KATY PERRY BEJELENTETTE LIFETIMES TURNÉJA EURÓPAI KONCERTJEIT 2025-RE**

**KATY PERRY 2025. OKTÓBER 27-ÉN**

**AZ MVM DOME-BAN LÉP FEL**

**Katy Perry 15 év után ismét Budapesten koncertezik**

**Katy Perry minden idők egyik legnépszerűbb előadója, olyan feledhetetlen popslágerekkel, mint az *I Kissed a Girl* vagy a *Firework*, aminek a videóklipjét Budapesten forgatta magyar rajongói közreműködésével. Most Katy Perry 15 év után visszatér Budapestre, hogy a legnagyobb slágereiből összeállított, látványos új showjával táncoltasson meg mindenkit 2025. október 27-én, az MVM Dome-ban.**

Ma minden idők egyik legnépszerűbb előadója, Katy Perry bejelentette, hogy 2025 őszén Európába érkezik a The Lifetimes Tour – egy látványos, a karrierjét összefoglaló koncertsorozat, amelyen felcsendül a több millió példányban eladott albumainak összes slágere.

Nemrég Katy látható volt az MTV gálán, ahol utoljára 2017-ben lépett fel. Az ötszörös VMA-győztes énekesnő átvette a 2024-es Video Vanguard-díjat és egy show-szerű, a karrierjét összegző válogatást adott elő legnagyobb slágereiből. A fellépés [ITT](https://youtu.be/p7zrX4NU8YE?si=-hSH3OMQikrS0vor) nézhető meg. Az előadásban felcsendült két szám is Katy új albumáról, a 143-ról, amely tele van olyan ünneplő és provokatív pophimnuszokkal, amelyeket a rajongók imádnak. Az album [ITT](http://katy.to/143) hallgatható meg.

Összesen 115 milliárd lejátszással, világszerte több mint 70 millió eladott albummal és 143 millió dallal, Katy Perry minden idők egyik legkeresettebb zenei előadója. Egyike annak a tizenkét művésznek, akik meghaladták a 100 milliós hitelesített lejátszást.

Katy Perry a The Lifetimes turnéval egy új korszakot nyit rekordokat döntögető popkarrierjében, amelyről egyetlen rajongó sem akar majd lemaradni! Budapesten 2025. október 27-én táncolhatunk a világhírű szupersztár dalaira az MVM Dome-ban.

A koncert teljeskörű jegyértékesítése december 13-án, 10 órakor indul a [www.livenation.hu](http://www.livenation.hu) és a [www.funcode.hu](http://www.funcode.hu) oldalakon. Ugyanakkor, a regisztrált Live Nation tagok már korábban is élhetnek elővásárlási lehetőségükkel: ők már december 12-én 11 órától megvásárolhatják belépőiket.

**KATY PERRY-RŐL:**

Amióta Katy Perry 2008-ban megjelentette első albumát a Capitol Recorsnál, a *One of the Boys*-t, 115 milliárdszor játszották le dalait, több mint 70 millió lemezt és 143 millió dalt adott el világszerte. A Capitol Records története során ő a legnagyobb eladást produkáló női előadó, egyike annak a tizenkét művésznek, akik meghaladták a 100 milliós hitelesített lejátszást – és a legelső a Capitol Records művészei közül, aki elérte a RIAA (Amerikai Hanglemezgyártók Szövetsége) által hitelesített 10 milliós eladást egyetlen dalért 2015-ben. Ő volt az első művész a RIAA történetében, aki háromszor is elérte a gyémánt minősítést kislemezeiért (*Firework, Dark Horse, Roar*). Azóta a gyűjteményhez csatlakozott a *California Gurls (feat. Snoop Dogg*) és az *E.T.,* valamint *Teenage Dream* albuma és maga a címadó dal is elérte a gyémánt státuszt. Így Katy-nek összesen már hat kislemeze és egy albuma, összesen hét kiadványa érte el a gyémánt minősítést.

Amikor a *Dark Horse* és a tizenötszörös platina, *Roar* videóklipjei átlépték a hárommilliárdos nézettséget, Katy lett az első női előadó, aki elérte ezt a mérföldkövet. Azóta a *Roar* már átlépte a négymilliárdos nézettségi határt, míg a *Dark Horse*-t egymilliárdan játszották le Spotify-on, ahol Katy lenyűgöző, több mint 57 milliós havi hallgatóbázissal és 30 milliónál is több követővel büszkélkedhet.

Amellett, hogy Katy minden idők egyik legnépszerűbb előadója, számos jótékonysági ügy aktív támogatója is. 2013-ban Katy-t az UNICEF jószolgálati nagykövetének nevezték ki, erős hangját arra használta, hogy biztosítsa minden gyermek egészséghez, oktatáshoz, egyenlőséghez és védelemhez való jogát. Katy az LMBTQ+ egyenlőség bajnoka is, és számos díjat kapott munkájáért. A Variety Power of Women kitüntetését 2021-ben az alapítványával, a Firework Foundationnel végzett munkájáért ítélték oda, és amelynek küldetése, hogy a művészeteken keresztül segítsen megtalálni a hátrányos helyzetű közösségekből származó gyerkeknek saját hangjukat.

2023-ban Katy befejezte a kritikusok által is elismert Las Vegas-i showját, a PLAY-t. Amikor az American Idol 2018-ban visszatért a képernyőkre, Katy zsűritagként csatlakozott a műsorhoz, amelytől most, a hetedik évad után búcsúzott.

###

**KÖVESD KATY PERRY-T:**

[Website](http://katyperry.com/) | [Instagram](http://instagram.com/katyperry) | [X](http://twitter.com/katyperry) | [Facebook](http://facebook.com/katyperry) | [YouTube](http://youtube.com/katyperry) | [TikTok](https://www.tiktok.com/%40katyperry)